== Historie ==
SPD blev grundlagt af [[Ferdinand Lassalle]] i 1863 i [[Leipzig]] under navnet Allgemeine Deutsche Arbeiterverein, som et af verdens første [[marxisme|marxistisk]]-inspirerede partier. Partiet skiftede navn til det nuværende i 1890. Fra 1890'erne til begyndelsen af 1900-tallet var SPD Europas største marxistiske parti, og det største [[Politiske partier i Tyskland|politiske parti i Tyskland]].<ref>Christopher R. Browning, ''The Origins of the Final Solution: The Evolution of Nazi Jewish Policy, September 1939-March 1942'' (Lincoln: University of Nebraska Press, 2004), p. 7.</ref> Under [[1. verdenskrig]] blev partiet splittet, da en stor fraktion forlod partiet og dannede [[Unabhängige Sozialdemokratische Partei Deutschlands]] (USPD), der igen udspaltede det kommunistiske parti [[KPD]]. SPD havde en afgørende rolle under [[Novemberrevolutionen]] i 1918 og var blandt grundlæggerne af [[Weimarrepublikken]]. SPD's [[Friedrich Ebert]] var den første [[Tysklands præsidenter|tyske præsident]] og SPD var det største parti indtil 1932. Efter [[NSDAP|nazipartiets]] [[Machtergreifung|magtovertagelse]] i 1933 blev SPD forbudt og måtte operere i eksil som [[Sopade]].
Historie Foreninger Organisationer